stanford-oval/wikipedia huggingface dataset:
מפלצות בע"מ בעבודה
הדמויות

טיילור טאסקמון - מכונאי בצוות המתקנים של מפלצות בע"מ.
ואל ליטל - חברתו הטובה של טיילור.
פריץ - הבוס של טיילור.
דנקן - שרברב, אשר מנסה להרוויח תועלת בכל הזדמנות שהוא מנצל.
ג'יימס פ. סאליבן - מנכ"ל חברת מפלצות בע"מ, חברו הטוב ביותר של מייק.
מייק ווזאבסקי - חברו הטוב ושותפו של סאלי.
סיליה מיי - המזכירה הראשית בחברת מפלצות בע"מ. חברתו של מייק.
רוז - סוכנת סמויה, והיא ראש "הסוכנות לאיתור ילדים". עבדה בתור מזכירה במסווה.
רוזה - אחותה התאומה של רוז שמשתלטת על העבודה הישנה של רוז.
יטי - מפלצת שגורשה בעבר להרי ההימלאיה.
סמיטי ונידלמן  - שני עובדים במפלצות בע"מ.
מילי טאסקמון - אמו של טיילור.
גברת פלינט - מפלצת שמנהלת את חדר הסימולציה בסדרה.
מדבבים

הדיבוב העברי בוים על ידי תמי ברק ומייה קדוש, והופק על ידי עדי וולוצקי.
| שם הדמות | מדבב/ת באנגלית | מדבב/ת בעברית |
| --- | --- | --- |
| טיילור טוסקמון | בן פלדמן | קובי ליקורמן |
| ואל ליטל | מינדי קלינג | עינת אזולאי |
| פריץ | הנרי וינקלר | יובל בינדר |
| דנקן | לוקאס נף | יהונתן מגון |
| ג'יימס פ. סאליבן | ג'ון גודמן | אוהד שחר |
| מייק וואזבסקי | בילי קריסטל | גלעד קלטר |
| סיליה מיי | ג'ניפר טילי | מייה קדוש |
| רוז | בוב פיטרסון | שרית סרי |
| יטי | ג'ון ראטזנברגר | צביקה שוורצברג |
| פרופסור נייט | אלפרד מולינה | צביקה שוורצברג |
| קאטר | אלנה אובך | הדר שחף-מעיין |
| מילי טאסקמון | איישה טיילר | הדר שחף-מעיין |
| גברת פלינט | בוני האנט | טליה ברקאי |
| סמיטי | סטיבן סטנטון | יובל גרבש |
| נידלמן | סטיבן סטנטון | דור סרוגו |
בדיבוב העברי השתתפו גם: ערן מור, גדי לוי, שירלי לילו, תמי ברק ואורי זלצמן.
הפקה

ג'ון גודמן ובילי קריסטל יחזרו לדבב את דמויותיהם המקוריות בסדרה יחד עם מדבבים חוזרים, ביניהם ג'ון ראטזנברגר, ג'ניפר טילי ובוב פיטרסון, ומדבבים חדשים, ביניהם בן פלדמן, קלי מרי טראן, הנרי וינקלר, לוקאס נף, אלנה אובך, סטיבן סטנטון ועיישה טיילר. בפברואר 2020, נודע כי ההקלטות לדיבוב הסדרה החלו וסטיבן ג'יי אנדרסון יהיה אחד מהבמאים של הסדרה. במרץ 2021 נודע כי מינדי קלינג ובוני האנט יצטרפו למדבבי הסדרה, בעוד קלינג תחליף את טראן בדמותה.
הפצה

הסדרה עלתה לשידור ב-2 ביולי 2021 בשירות הזרמת המדיה "דיסני+".
הערות שוליים

↑  'Monsters, Inc.' Voice Cast to Return for Disney+ Series (Exclusive)
↑  26. Baby: Secret Of The Lost Legend w/ Stephen Anderson
↑  Holub, Christian. "Meet the Monsters At Work crew in exclusive first look at new Disney+ series". Entertainment Weekly. נבדק ב-17 במרץ 2021. {{cite web}}:  (עזרה)
↑   https://uk.news.yahoo.com/zenimation-renewed-season-2-disney-173059612.html
ארקיין

| --- | --- |

סמליל הסדרה
 מבוסס על:  "League of Legends" מאת Riot Games
 שיר הנושא:  "Enemy" בביצוע Imagine Dragons ו-J.I.D
 סוגה:  פנטזיה מדע בדיוני פעולה הרפתקאות סטימפאנק
 יוצרים:  כריסטיאן לינקֶה אלכס יִי
 כותבים:  כריסטיאן לינקֶה אלכס יִי
 בימוי:  פַּסקָל שארוּ ארנוֹ דֵלוֹר
 מדבבים:  היילי סטיינפלד אלה פורנל קווין אלחנדרו קייטי לאונג ג'ייסון ספיסאק טוקס אולגונדוי ג'יי. בי. בלאן הארי לויד מיה סינקלייר ג'נס
 פרסים:  The Game Awards − Best Adaptation 
 פסקול:  Arcane League of Legends, בפסקה זו רשומה אחת נוספת שטרם תורגמה 
 ארץ מקור:  ארצות הברית ארצות הברית צרפת צרפת
 שפות:  אנגלית 
 מספר עונות:  2 
 מספר פרקים:  18 
 הפקה
 מפיקים בפועל:  כריסטיאן לינקֶה מארק מריל ברנדון בק ג'יין צ'ונג תומאס ווּ
 חברת הפקה:  Riot Games Fortiche Production
 הפצה:  נטפליקס
 מוזיקה:  אלכסנדר טמפל אלכס סיבר
 אורך פרק:  39-50 דקות
 שידור
 רשת שידור:  נטפליקס  Tencent Video (סין)
 תקופת שידור מקורית:  6 בנובמבר 2021 – הווה
 קישורים חיצוניים
 arcane.com
 דף התוכנית ב-IMDb
 
ארקיין (באנגלית: Arcane; מוכרת גם בשם Arcane: League of Legends) היא סדרת טלוויזיה צרפתית-אמריקאית מונפשת משנת 2021, המתרחשת ביקום "League of Legends", ומהווה פריקוול לעלילתו.
הסדרה עלתה לשידור בשירות הזרמת המדיה "נטפליקס" ב-6 בנובמבר 2021. עם סיום שידור עונתה הראשונה של הסדרה ב-20 בנובמבר 2021, נמסר כי הסדרה חודשה לעונה שנייה.
ב- 9 באוגוסט 2024 הודלפו 5 פרקים מהעונה השנייה של הסדרה.
בנובמבר 2024 עלתה לשידור בנטפליקס העונה השנייה והאחרונה של הסדרה.
תקציר העלילה

עלילת הסדרה מתרחשת בפילטובר, שם חיים בני העיר העילית – אריסטוקרטים ואנשי אסכולה אקדמאית המקדישים את חייהם להתפתחויות הטכנולוגיות – ואילו בזאון, חיים בני העיר התחתית, שנאלצים להצטופף בשכונות מוכות אשפה, עוני ופשע. שנים של מחסור, תסכול וזעם מבעבע מצד בני העיר התחתית מביאים לכך שהיחסים בין שתי האוכלוסיות נמצאים על סף פיצוץ.
במרכז העלילה עומד סיפורן של שתי אחיות, וייולט ופאודר, שהתייתמו מהוריהן לאחר התנגשות אלימה בין תושבי העיר התחתית לשוטרי פילטובר. בבגרותן, השתיים מתגנבות אל דירתו של איש עשיר במטרה לשדוד אותו, אך כשהחפצים שגנבו מתגלים כחלק ממחקר שבו מדען צעיר בשם ג'ייס מבקש לשלב בין מדע וקסם, דבר המנוגד לחוקי העיר, נוצרת תגובת שרשרת שלא רק מסבכת את האחיות, אלא גם מביאה לגל של אלימות בין שתי האוכלוסיות.
צוות המדבבים והדמויות > ראשי

היילי סטיינפלד – וייולט
אלה פורנל – פאודר / ג'ינקס
מיה סינקלייר ג'נס – פאודר, בצעירותה.
קווין אלחנדרו – ג'ייס טאליס
קייטי לאונג – קייטלין קירמן
מולי האריס – קייטלין, בצעירותה.
ג'ייסון ספיסאק – סילקו
טוקס אולגונדוי – מל מדרדה
ג'יי. בי. בלאן – ונדר; בולבוק
הארי לויד – ויקטור
צוות המדבבים והדמויות > משני

רמי היל – מרקוס; טוביאס קירמן
אביגיל מארלו – קסנדרה קירמן; איב; רני
מיק וינגרט – היימרדינגר
יורי לוונטל – מיילו
רוג'ר קרייג סמית' – קלגור
ג'וש קיטון – דקארד; סאלו
פרד טטאסקיור – בנזו
שוהרה אע'דאשלו – גרייסון
מיילס בראון – אקו, בצעירותו.
ברט טאקר – סינגד
אמירה ואן – סביקה
מארה ג'ונוט – שולה
דייב ב. מיטשל – ורן; הוסקל; הרולד
פרקים

| עונה | עונה | פרקים | פרקים | הוזרמה לראשונה> הפרק הראשון | הוזרמה לראשונה> הפרק האחרון |
| --- | --- | --- | --- | --- | --- |
|  | 1 | 9 | 9 | 6 בנובמבר 2021 | 20 בנובמבר 2021 |
|  | 2 | 9 | 9 | 9 בנובמבר 2024 | 23 בנובמבר 2024 |
הפקה > פיתוח

במהלך חגיגות העשור ליציאת המשחק "League of Legends" לשוק, נמסר לראשונה על הפקת סדרה מונפשת שתופק על פי יקום המשחק. על הפקת הסדרה היו אמונים חברת "Riot Games" ואולפני "Fortiche Production", אולפנים צרפתיים הממוקמים בפריז, שהיו אחראים על ההנפשה. עוד נמסר כי עלילת הסדרה תתרחש בעבר, ותגולל מחדש את סיפורי המקור של מספר דמויות מהמשחק. בדומה למשחק שעליו הוא מבוסס, הסדרה מכוונת לקהל הבוגר יותר.
הפקה > ליהוק

בספטמבר 2021, הוכרז כי היילי סטיינפלד, אלה פורנל, קווין אלחנדרו, קייטי לאונג, ג'ייסון ספיסאק, טוקס אולגונדוי, ג'יי. בי. בלאן והארי לויד לוהקו לצוות המדבבים.
שידור

במקור, הסדרה התעתדה לעלות לשידור במהלך שנת 2020, אך נדחתה לשנת 2021 בעקבות התפרצות מגפת הקורונה. הסדרה עלתה לשידור בו-זמנית ב-6 בנובמבר 2021 ב"נטפליקס" ובשירות "Tencent Video" בסין.
הסדרה כוללת תשעה פרקים, המחולקים לשלוש "מערכות" שעולות לשידור באופן שבועי למשך שלושה שבועות.
ביקורות

באתר הביקורות "Rotten Tomatoes", העונה הראשונה זכתה לציון טרי של 100%, עם דירוג ממוצע של 9.1/10, בהתבסס על 25 ביקורות. קונצנזוס המבקרים של האתר ציין כי ”'ארקיין' עושה רושם ראשוני עוצר-נשימה, משלבת שילוב מרהיב של אנימציה דו-ממדית ותלת-ממדית עם סיפור מרתק רגשית על מנת לספק עיבוד למשחק וידאו שעלול להפוך לאגדי.”
ביקורות > דירוג

עם שידור העונה הראשונה, הסדרה הפכה לסדרה המדורגת ביותר בתוך שבוע הבכורה שלה, וזינקה למקום הראשון בעשירייה הפותחת של נטפליקס לפי טבלת הדירוג שלה ב-52 מדינות.
השיר Enemy

Enemy הוא שיר של להקת אימג'ין דראגונז יחד עם הראפר JID יצא ב-28 באוקטובר 2021 כחלק פסקול הסדרה.
בהודעה לעיתונות, סולן הלהקה דן ריינולדס הסביר על השיר: "Enemy, עוסק ביישוב קונפליקט פנימי בעולם שבו זה מרגיש בלתי אפשרי לסמוך אפילו על עצמך. ב-Arcane, חייהן של שתי אחיות לוקחות אותן בדרכים שונות ומובילות לפילוג שמאיים לקרוע עיר שלמה. בדומה לסדרה, השיר נועד להיות גם אישי וגם ביקורת על חברה שנראית ככוונה ליצור פילוג".
סרטון אנימציה נלווה יצא ב-28 באוקטובר 2021, והופק על ידי Riot Games ו-Fortiche Productions. הוא מציג את דמות League of Legends ג'ינקס בסיפור על "החלקים בילדותה שהובילו אותה לחיי פשע" וכמה סצנות של "ההתנגשות בין ג'ינקס לאחותה וי".
ההשראה מאחורי השיר הייתה משחק הווידאו "League of Legends". הלהקה הקליטה בעבר את השיר Warriors לאליפות העולם של League of Legends לשנת 2014.
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס המוזיקה במדיה של הוליווד | 2024 | שיר מקורי – סדרת טלוויזיה/מיני-סדרה | "The Line" – ארקיין ו-Twenty One Pilots | מועמדות |  |
הערות שוליים

↑  Porter, Rick (2021-05-03). "'League of Legends' Animated Series Set at Netflix". The Hollywood Reporter. Retrieved 2021-05-04.
↑  Palmer, Philip (2019-10-22). "League of Legends Arcane TV series: Release date, story, characters, and everything we know". PC Gamer. Retrieved 2020-03-14.
↑  Patrick Shanley, Riot Games Developing Animated Series Based on ‘League of Legends’, The Hollywood Reporter, ‏2019-10-15
↑  אביתר מנצור, בגלל פרצת אבטחה בנטפליקס, 5 פרקים מהעונה השנייה של ארקיין דלפו לרשת, באתר GamePro, ‏2024-08-09
↑   חן חדד, סדרת האנימציה היקרה בהיסטוריה היא הישג אמנותי יוצא דופן, באתר הארץ, 12 בנובמבר 2024
↑  Arcane: Animated Series Announcement | Riot Pls: 10th Anniversary Edition - League of Legends, retrieved 2020-03-14
↑  Riot Games reveals details about Arcane animated series, Daily Esports, ‏2019-10-16
↑  Del Rosario, Alexandra (September 21, 2021). "'Arcane': Hailee Steinfeld, Ella Purnell & Kevin Alejandro Among Voice Cast For Netflix 'League Of Legends' Animated Series". Deadline Hollywood. Retrieved September 21, 2021.
↑  An Update on Arcane - League of Legends, www.leagueoflegends.com
↑  Amidi, Amid (2021-09-25). "Netflix Releases 'Arcane' Trailer, Premiering November 6". Cartoon Brew. Retrieved 2021-09-25.
↑  Riot Games and Netflix unveil Arcane animated TV series launching on November 6, VentureBeat, ‏2021-09-25
↑  Goslin, Austen (2021-09-25). "League of Legends' Arcane series gets stunning new trailer, Netflix release date". Polygon. Retrieved 2021-09-25.
↑  "Arcane: League of Legends: Season 1". Rotten Tomatoes. Fandango Media. Retrieved November 7, 2021.
↑  Santos, Marc (November 10, 2021). "'Arcane' Sets Record As Netflix's Best Rated Show". International Business Times. Retrieved November 21, 2021.
↑  Tassi, Paul. "'Arcane' Is Netflix's #1 Show In 52 Countries, But Struggling In The US". Forbes. Retrieved November 18, 2021.
↑  League Of Legends' Arcane Is The Best Show On Netflix Right Now, Kotaku
↑  Imagine Dragons x J.I.D - Enemy (from the series Arcane League of Legends), נבדק ב-2024-03-13
↑  Chris Willman, Hans Zimmer and the Scores and Songs of ‘Emilia Pérez’ and ‘Wild Robot’ Lead Winners’ List at 2024 Hollywood Music in Media Awards, Variety, ‏2024-11-21 (באנגלית אמריקאית)
שאול מאמסטרדם

| --- | --- |

פורטרט של הרב שאול מאמסטרדם
 לידה:  1717 
 פטירה:  19 ביוני 1790 (בגיל 73 בערך) 
 מדינה:  הולנד 
 תקופת הפעילות:  ? – 19 ביוני 1790 
 אב:  אריה לייב מאמסטרדם 
 
שער "בנין אריאל" דפוס ראשון
ספרו "בנין אריאל" מהדורה חדשה בשני כרכים
רבי שאול לווינשטאם בן רבי אריה לייב מאמסטרדם (~ה'תע"ז, 1717 – ז' בתמוז ה'תק"ן, 19 ביוני 1790) היה רב וראש ישיבה, מגדולי יהדות אשכנז. רבן של רישא, דובנא, והקהילה האשכנזית באמסטרדם. מכונה ה"בנין אריאל" על שם ספרו.
תולדות חייו

נולד ברישא לרבי אריה לייב (נכדו של הרבי ר' העשיל מקראקא) שכיהן כרב העיר ולמרים בתו של החכם צבי. למד תורה אצל אביו והתפרסם כבר בצעירותו כגדול בתורה.
בה'תפ"ד שודך להינדא בתו של רבי אברהם כהנא, לימים רבה של דובנא, הזוג נישא רק בה'ת"ץ לאחר שמלאו לו 13. בצעירותו היה אמיד אך איבד את כספו ונאלץ לקבל משרת רבנות בעיר לוקאטש. לאחר פטירת חותנו התמנה לרבנות דובנא רבי יצחק משה כהנא - גיסו (ולימים מחותנו) של רבי שאול. בעקבות פטירתו עבר רבי שאול בשנת ה'תק"ט לכהן כרבה של דובנא - שם גם עמד בראש הישיבה המקומית. קהילה זו הייתה עשירה ופרנסה אותו ואת תלמידי הישיבה בכבוד. ארבע שנים ישב במנוחה, עד ששרפה גדולה כילתה את רוב בתי העיר, הפכה את בני הקהילה לעניים, והמיטה חורבן על ביתו הפרטי וגם על ישיבתו - שנסגרה.
בשנת ה'תקט"ו (1754) נקרא למלא את מקום אביו ברבנות העדה האשכנזית של אמסטרדם, ולעמוד בראשות בית המדרש שהקים אביו, תפקידים שבהם החזיק כ-35 שנה.
נפטר ביום שבת ז' בתמוז ה'תק"ן, בשעות הצהריים, בגיל 73. נקבר למחרת בבית הקברות במוידרברג. על מצבת קברו נחרת:
בנין אריאל

פ"נ אדמ"ו הרב המפורסם מהור"ר שאול זצלה"ה

בן אדמ"ו מוהר"ר אריה ליב זצלה"ה

בעל המחבר ספר חדרי תורה ובית תלמוד הנכללים בבנין אריאל

בן ל"ח שנים היה שאול במלכו על כיסא אבותיו נ"ע פה קהלתינו

ונפטר בשיבה טובה בן ע"ג שנים ש"ק לעת מנחה

ונקבר למחרתו יום א' ח' תמוז שנת ותהי ה.מ.ש.ר.ה. על שכמו לפ"ק

ת.נ.צ.ב.ה.
את מקומו ברבנות אמסטרדם מילאו בתחילה באופן זמני שלושה מלמדני הקהילה ביניהם גר הצדק יצחק גראנבום, ולאחר מכן מונה בנו יעקב משה לממשיכו הקבוע.
פועלו הציבורי והתורני

שמו נישא לתהילה כפוסק וכדרשן. רבי חיים יוסף דוד אזולאי שפגש בו עת ביקר באמסטרדם כתב בספרו שם הגדולים: ”ואני הדל זכיתי לקבל פני שכינה בשנת תקל"ח מדי עברי בשליחות מצווה וזכיתי להתבסם מתורתו ומענוותנותו ושלמותו”
בפולמוס הגט מקליווא היה מראשי הרבנים שהכשירו את הגט ועמד בתקיפות על דעתו.
אף הוא כאביו וסבו הרבה להסכים על ספרי האחרונים שבתקופתו.
ספרו בנין אריאל (אמסטרדם ה'תקל"ח) כולל חידושים ופרושים לתורה, חמש מגילות, ומסכתות הש"ס. אף על פי שעיקר פרסמו היה כפוסק הלכה ולאו דווקא כדרשן, בחר שלא להדפיס ספר שו"ת אלא ספר אגדה. בהקדמתו נימק שלא רצה שיסמכו עליו הלכה למעשה. למרות זאת, הרבה תשובות בהלכה שכתב מפוזרות בספרי חכמי דורו (כדוגמת שו"ת נודע ביהודה ושו"ת זיכרון יוסף).
משפחתו

היה נכדו (בן בתו) של החכם צבי ואחיינו (בן אחותו) של רבי יעקב עמדין. אחיו היה רבי צבי הירש לוין מברלין. גיסם של ר' שאול ור' צבי הירש היה רבה של העיר האג, ר' שאול סג"ל הלוי מהאג, בעל ה"בנין שאול", עמו היה ר' שאול בקשרי ידידות אמיצה.
לרבי שאול היו שני בנים ושלוש בנות
בנו - רבי יעקב משה כיהן אחריו כרבה העדה האשכנזית של אמסטרדם. נישא לשרה, בתו של הרב צבי הירש לוין (בת דודו). בתו רבקה רייזל נישאה לרבי שמואל ברנשטיין (נכד הפני יהושע) שמילא את מקומו ברבנות.
בנו - רבי אריה לייב. נישא לחנה, בתו של רבי יעקב עמדין (דוד אביו).
בתו - אשת רבי מאיר יעקב (בנו של רבי פנחס הורוביץ בעל ההפלאה)
בתו - אשת רבי אלעזר הלוי, אב"ד זלאזיץ (בנו של רבי יצחק הלוי הורוביץ).
בתו - פריידיל. אשת רבי אברהם כהנא, אב"ד ברסטיץ. בנם רבי יעקב כהנא מחבר ספר "גאון יעקב" על מסכת עירובין, היה חתנו של רבי יששכר בער אחי הגאון מווילנה, ונחשב לאחד מגדולי תלמידי הגר"א.
הערות שוליים

↑  הקדמת ספרו "בנין אריאל".
↑  ועד לחכמים מערכת ב' כג. בנין אריאל
↑  רשימה חלקית של הסכמות שנתן ראה: ישראל טוביה איזנשטט, דעת קדושים, עמ' 113, באתר היברובוקס.
↑  ישראל טוביה איזנשטט, דעת קדושים, עמ' 121–122, באתר היברובוקס.
↑  נפטר ט"ו באדר שני ה'תקע"ה, לנוסח מצבתו, ראו: אבני זיכרון, בתוך: ספר החיים, אמשטרדם תרי"א עמ' 147-146.
↑  נפטר כ"א בניסן ה'תקט"ו, לנוסח מצבתו, ראו: אבני זיכרון, בתוך: ספר החיים, אמשטרדם תרי"א עמ' 146.
↑  עליו, ראה כתבי הגאונים עמ' 5 הערה א'
↑  עליו, ראה כתבי הגאונים עמ' 7 הערה ג'
| --- | --- |
בקרת זהויות :  NLI: 987007264700405171  BPN: 01455481  GND: 1071931288  ISNI: 0000 0000 7986 5680  LCCN: nr95001800  NTA: 287524396  VIAF: 22029037   WorldCat (עם VIAF): 22029037 
סדר תפילה מיוחד שתיקן הרב לקהילת יהודי אמסטרדם לכבוד יום הולדת 18 של וילם החמישי, נסיך אורנז'. אמסטרדם 1766
מיקרוסקופ אלקטרונים חודר

תמונת מיקרוסקופ אלקטרונים חודר של וירוס הפוליו, אשר גודלו הוא כ-30 ננומטר
חתך-צד סכמטי של מבנה מיקרוסקופ אלקטרונים חודר
עקרון הפעולה של המיקרוסקופ
תמונה של סריג של החומר הקרמי סטרונציום טיטנאט שצולמה במוד Scanning transmission electron microscopy. התמונה צולמה לאורך ציר אזור (010) של הגביש. המרחק בין הנקודות הבהירות יותר הוא 3.905 אנגסטרום
מיקרוסקופ אלקטרונים חודר (Transmission Electron Microscope, TEM) הוא מיקרוסקופ המבוסס על קרן אלקטרונים החודרת דרך דגמים דקים מאוד. המיקרוסקופ שייך למשפחת מיקרוסקופי האלקטרונים. קרן האלקטרונים החודרת את הדגם עוברת אינטראקציות שונות בעודה עוברת דרכו. ניתן למקד את קרני האלקטרונים שעברו דרך הדגם, להגדיל את הדמות המתקבלת ולהקרין אותה על אמצעי דימות, כגון מסך פלורסצנטי, סרט צילום, או חיישן כגון CCD או CMOS. צילום מרובה מזוויות שונות מאפשר להגיע לתמונה תלת־ממדית. לצורך שיפור תמונה זו משתמשים במשפט ההיטל המרכזי.
מיקרוסקופ אלקטרונים חודר מסוגל להגיע לרזולוציה גבוהה משמעותית ביחס למיקרוסקופ אור (מיקרוסקופ אופטי), וזאת בזכות אורך גל דה ברויי של אלקטרונים בעלי אנרגיה גבוהה. במיקרוסקופ אלקטרונים חודר משתמשים לרוב באלקטרונים בעלי אנרגיה של עשרות עד מאות קילו אלקטרון וולט. עובדה זו מאפשרת למיקרוסקופ האלקטרונים החודר להגיע לרזולוציה אטומית, בערך פי אלף יותר מאשר הרזולוציה הגבוהה ביותר המתאפשרת במיקרוסקופ אופטי.
למיקרוסקופ האלקטרונים החודר תרומה מכרעת בתחומים שונים של מדע ושל טכנולוגיה, ובהם חקר הסרטן, וירולוגיה מדע והנדסה של חומרים, מוליכים למחצה, מטלורגיה וננוטכנולוגיה.
הקונטרסט המתקבל בתמונה של מיקרוסקופ אלקטרונים חודר יכול לנבוע מכמה סוגים שונים של אינטראקציות בין האלקטרונים לבין הדגם הדק. לעיתים קרובות פועל יותר ממנגנון אינטראקציה אחד בו-זמנית. סוגי הקונטרסט העיקריים הם קונטרסט עובי-מסה הנובע מבליעה של אלקטרונים בחומר, קונטרסט דיפרקציה הנובע מעקיפה (דיפרקציה) של אלקטרונים בסריג וקונטרסט פאזה. בנוסף, קיימת אפשרות לאסוף אותות נוספים הנוצרים בזמן שקרני האלקטרונים עוברים דרך החומר ולקבל שפע רב של מידע על הפיזיקה והכימיה שבדגם. שיטות פופולריות הן ספקטרוסקופיה של דיספרסיית קרני X (המכונה גם EDX, EDS או EDAX), וספקטרוסקופיה של אובדן אנרגיית אלקטרונים (EELS).
שיטות דימות

שיטות הדימות במיקרוסקופ האלקטרונים החודר עושות שימוש במידע שמכילים גלי האלקטרונים היוצאים מהדגם על מנת ליצור תמונה. האופטיקה שנמצאת אחרי הדגם מאפשרת למקם את גלי האלקטרונים היוצאים מהדגם אל-תוך מערכת הצפייה. ניתן לקרב את התפלגות העוצמה של הדמות, המסומנת באות I, באמצעות ממוצע בזמן של האמפליטודה של פונקציות הגל של האלקטרונים, כאשר פונקציית הגל של האלקטרונים היוצאים מהדגם מסומנת באות  \Psi :
כאשר k הוא אורך הגל ו-x הוא ווקטור המקום. מהמשוואה לעיל ניתן להסיק שהדמות המתקבלת אינה תלויה רק באמפליטודה של הדגם, אלא גם בפאזה של פונקציית הגל של האלקטרונים.
עבור דגמים מספיק דקים ואלקטרונים מספיק אנרגטיים, בליעת האלקטרונים בדגם קטנה מספיק כך שהשינויים באמפליטודה של האלקטרונים אינם גדולים. במצב כזה, ההשפעה של הדגם על הפאזה של גלי האלקטרונים יכולה להיות משמעותית יותר מהשפעתו על האמפליטודה, ומצב כזה נקרא מנגנון קונטרסט פאזה.
שיטות דימות > מנגנוני קונטרסט

ניגודיות, או קונטרסט, היא הבסיס לדימות באמצעות מיקרוסקופ. מנגנוני הקונטרסט במיקרוסקופ האלקטרונים החודר מורכבים ומגוונים ביחס למיקרוסקופ אלקטרונים סורק, ומורכבים משמעותית ביחס למיקרוסקופ אור. האפשרות לשנות את אורך המוקד בעדשות האלקטרומגנטיות של מיקרוסקופ האלקטרונים מעניקה גמישות המאפשרת לעבור בין מנגנוני קונטרסט שונים. תכונה זו של מיקרוסקופ האלקטרונים החודר מאפשרת קבלה של מידע רב מאותו דגם, כמו למשל שינויים במבנה ובכיווניוּת הגבישית, שינויים בצפיפות ובעובי הדגם, וכדומה.
קונטרסט עובי-מסה (Mass-Thickness Contranst)
קונטרסט עובי מסה-מבוסס על שינוי באמפליטודת פונקציית הגל של האלקטרונים בגלל בליעה בדגם, לפי חוק Beer-Lambert. לפי חוק זה, דעיכה של גלים בתוך תווך תלויה אקספוננציאלית בעובי התווך ובצפיפותו. כלומר, אזורים צפופים יותר בדגם יבלעו יותר אלקטרונים - בליעה שמתבטאת בדעיכה חזקה יותר של האמפליטודה של פונקציית הגל ביחס לאזורים צפופים פחות. בתמונת הדמות האזורים שבולעים יותר אלקטרונים באופן יחסי יהיו כהים יותר ביחס לאלה שבולעים פחות. באותו אופן אזורים עבים יותר בדגם, יבלעו יותר אלקטרונים בהשוואה לאזורים דקים יותר - גם אם הם בעלי אותה צפיפות. הבדלי קונטרסט הנובעים מהבדלי עובי נפוצים מעט פחות, ולרוב הם מלמדים על חוסר אחידות בהכנת הדגם.
מנגנון קונטרסט עובי-מסה הוא המנגנון הפשוט והאינטואיטיבי ביותר, והוא גם המנגנון הנפוץ ביותר במיקרוסקופ אור. לעיתים קרובות ניתן להבחין בתרומה של מנגנון זה גם כשמנגנוני קונטרסט אחרים הם הדומיננטיים. זהו המנגנון היחיד שפועל בדגמים אמורפיים, משום שהוא היחיד שאינו מתבסס על אינטראקציה של אלקטרונים עם המחזוריות של אטומי סריג. מסיבות אלה, המנגנון שימושי במיוחד בדגמים ביולוגיים, אשר להם לעיתים קרובות מבנה אמורפי.
קונטרסט דיפרקציה (Diffraction Contrast)
מנגנון קונטרסט זה מתבסס על הבדלים בין קרני אלקטרונים שעברו דיפרקציה בדגם לבין אלו שלא עברו דיפרקציה. דימות המתבסס על קרני האלקטרונים שלא עברו דיפרקציה נקרא שדה בהיר (Bright field) ודימות המתבסס על קרני אלקטרונים שעברו דיפרקציה נקרא שדה חשוך (Dark field, ובתרגום פחות נפוץ "שדה כהה" או "שדה אפל").
קונטרסט פאזה (Phase Contrast)
מנגנון קונטרסט זה, אשר שימוש בו מכונה לפעמים גם מיקרוסקופיית אלקטרונים ברזולוציה גבוהה (HRTEM), מתבסס על שינויי פאזה של פונקציית הגל של האלקטרונים הנובעים מאינטראקציה עם המחזוריות של הסריג דרכו עוברים האלקטרונים. קבלת קונטרסט זה דורשת עבודה בהגדלות גבוהות (מסדר גודל של 200,000-1,000,000) עם דגמים דקים במיוחד (לרוב עשרות בודדות של ננומטר) ומקור אלקטרונים בהיר (מקור מסוג field emission הוא הנפוץ ביותר לשימוש זה, אולם בדגמים מתאימים הוא אינו הכרחי).
מנגנון קונטרסט זה הוא המסובך ביותר לפענוח ולהבנה אינטואיטיבית. כאשר מבצעים דימות נכון בקונטרסט פאזה מתקבלות תמונות ברזולוציה תת-אטומית, אולם הפענוח של תמונות קונטרסט פאזה איננו ישיר. על מנת להפיק את מלוא המידע מתמונות אלה, ובפרט, לפענח את המיקום המדויק של עמודות האטומים בדגם, יש צורך בשיטת רכישה מורכבת של תמונות (focal series) והשוואתן לסימולציה של האינטראקציה של גלי האלקטרונים עם הסריג הספציפי אותו מנסים לדמות, בתנאי הדימות הספציפיים (כגון אוריינטציה, אופטיקה ועוד). שגיאה נפוצה בפענוח קונטרסט פאזה היא להסיק שמיקום הנקודות הבהירות בתמונה חופף למיקום עמודות האטומים בדגם.
הערות שוליים

↑  "Viruses". users.rcn.com. אורכב מ-המקור ב-2010-04-01. נבדק ב-2014-06-16.
↑  Williams, D and Carter, C. B. (1996). Transmission Electron Microscopy. Vol. 1–Basics. Plenum Press. ISBN 0-306-45324-X.{{cite book}}:  תחזוקה - ציטוט: multiple names: authors list (link)
| --- | --- |
בקרת זהויות :  NKC: ph563328
בלתי מנוצח (סדרת טלוויזיה)

| --- | --- |

כותרת הפתיחה
 מבוסס על:  הקומיקס "בלתי מנוצח" מאת רוברט קירקמן, קורי ווקר וראיין אוטלי
 סוגה:  דרמה פעולה גיבורי-על הנפשה למבוגרים
 יוצרים:  רוברט קירקמן
 בימוי:  Robert Valley 
 מדבבים:  סטיבן יאון ג'יי קיי סימונס
 ארץ מקור:  ארצות הברית ארצות הברית
 שפות:  אנגלית
 מספר עונות:  3 
 מספר פרקים:  24 
 הפקה
 מפיק:  מוד לואיס
 מפיקים בפועל:  סיימון רסיופה רוברט קירקמן דייוויד אלפרט קתרין וינדר סת רוגן אוון גולדברג
 חברת הפקה:  Skybound אימג' קומיקס
 הפצה:  פריים וידאו
 אורך פרק:  42–48 דקות
 שידור
 רשת שידור:  אמזון פריים וידאו 
 תקופת שידור מקורית:  26 במרץ 2021 – הווה
 קישורים חיצוניים
 אתר רשמי
 דף התוכנית ב-IMDb
 
בלתי מנוצח (באנגלית: Invincible) היא סדרת טלוויזיה אמריקאית מסוגת דרמת גיבורי-על מונפשת למבוגרים, שמבוססת על קומיקס באותו שם מאת רוברט קירקמן.
עונתה הראשונה של הסדרה עלתה לשידור בפריים וידאו ב-26 במרץ 2021. ב-29 באפריל 2021, דווח שפריים וידאו חידשה את הסדרה לשתי עונות נוספות; עונתה השנייה של הסדרה עלתה לשידור ב-3 בנובמבר 2023.
סקירה > סקירת סדרה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 8 | 8 | 26 במרץ 2021 | 30 באפריל 2021 |
|  | בלתי מנוצח: אטום איב | בלתי מנוצח: אטום איב | בלתי מנוצח: אטום איב | 21 ביולי 2023 | 21 ביולי 2023 |
|  | 2 | 8 | 4 | 3 בנובמבר 2023 | 24 בנובמבר 2023 |
|  | 2 | 8 | 4 | 14 במרץ 2024 | 4 באפריל 2024 |
|  | 3 | 8 | 8 | 6 בפברואר 2025 | 13 במרץ 2025 |
סקירה > תקציר העלילה

מארק גרייסון הוא נער רגיל, למעט העובדה שאביו, נולאן, הוא גיבור-העל החזק ביותר על פני כדור הארץ. זמן קצר לאחר יום הולדתו השבע עשרה, מארק מתחיל לפתח כוחות משלו ומתחיל לקבל את הדרכתו של אביו במטרה לשלוט ביכולותיו בצורה טובה יותר, אך בחלוף הזמן, מארק מתחיל להבין שמורשתו של אביו אינה הרואית כפי שחשב.
צוות המדבבים והדמויות > משפחת גרייסון

סטיבן יאון – מארק גרייסון / בלתי מנוצח, בנו בן ה-17 של אומני-מן, שמתחיל בתחילת הסדרה לגלות את כוחותיו, אך גם מגלה את האמת מאחורי המציאות איתם גיבורי-על נאלצים להתמודד.
סנדרה או – דבי גרייסון, אמו של מארק ואשתו של אומני-מן, שהתרגלה לעובדת היותה נשואה לגיבור-על ולמדה להשלים עם הרפתקאותיו.
ג'יי קיי סימונס – נולאן גרייסון / אומני-מן, אביו של מארק, בעלה של דבי, והגיבור החזק ביותר על פני כדור הארץ. נולאן נולד על כוכב הלכת "וילטרום", בו חיו גזע של חייזרים בעלי כוחות-על אנושיים, והגיע לכדור הארץ מעל ל-20 שנה לפני תחילת אירועי הסדרה במטרה, לכבוש אותו ולהפוך אותו לחלק מהאימפריה של וילטרום, אך זמנית שימש כמגינה. דמותו מבוססת על דמותו של סופרמן.